SCB Financial Markets คาดกรอบเงินบาทวันนี้ 34.50-34.90 บ./ดอลลาร์
SCB Financial Markets คาดเงินบาทวันนี้ (22 ธ.ค.65) เคลื่อนไหวในกรอบ 34.50-34.90 บาท/ดอลลาร์
SCB Financial Markets คาดเงินบาทวันนี้ (22 ธ.ค.65) เคลื่อนไหวในกรอบ 34.50-34.90 บาท/ดอลลาร์
22 ธ.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (22 ธ.ค.65) เคลื่อนไหวในกรอบ 34.50-34.90 บาท/ดอลลาร์ วานนี้ตลาดหุ้นสหรัฐปิดบวกจากผลประกอบการไนกี้และเฟดเอ็กซ์ที่ออกมาดี รวมไปถึงตัวเลขดัชนีความเชื่อมั่นผู้บริโภคสหรัฐที่ปรับตัวที่ 108.3 ในเดือนธันวาคม สูงสุดนับแต่เดือนเมษายน
โดยตัวเลขยอดขายบ้านมือสองสหรัฐเดือนพฤศจิกายน แตะระดับต่ำสุดในรอบ 2 ปี ซึ่งบ่งชี้ว่าได้รับผลกระทบจากการพุ่งขึ้นของดอกเบี้ยเงินกู้
ทั้งนี้นักลงทุนจับตาตัวเลขดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐในวันศุกร์ โดยตลาดคาดว่าจะลดลงและบ่งชี้ว่าอัตราเงินเฟ้อได้ผ่านจุดสูงสุดแล้ว